Súťažné podklady

ROKOVACIE KONANIE SO ZVEREJNENÍM

realizované v súlade so zákonom č. 343/2015 Z. z. o verejnom obstarávaní   
a o zmene a doplnení niektorých zákonov v platnom znení („**ZVO**“)  
 („**Rokovacie konanie**“ alebo „**Verejné obstarávanie**“)

/služby/

evidenčné číslo Rokovacieho konania:

MAGS OVO 44687/2020

predmet zákazky

Energeticky efektívna rekonštrukcia budovy Zimného štadióna Ondreja Nepelu s využitím garantovanej energetickej služby – balík GES 06

|  |
| --- |
| Osoba zodpovedná za vypracovanie súťažných podkladov: JUDr. Tomáš Uríček |

V Bratislave, dňa 29.09.2020

Obsah súťažných podkladov

[ČASŤ A Pokyny pre uchádzačov 5](#_Toc31808973)

[ODDIEL I Všeobecné informácie 5](#_Toc31808974)

[1 Identifikácia verejného obstarávateľa podľa § 7 ZVO 5](#_Toc31808975)

[2 Predmet zákazky 5](#_Toc31808976)

[3 Komplexnosť dodávky, jej nedeliteľnosť a oprávnenosť použitia postupu rokovacieho konania 5](#_Toc31808977)

[4 Zdroj finančných prostriedkov 6](#_Toc31808978)

[5 Zmluva 6](#_Toc31808979)

[6 Miesto a termín realizácie predmetu zákazky 6](#_Toc31808980)

[7 Oprávnení záujemcovia / uchádzači 7](#_Toc31808981)

[8 Predloženie a obsah základných ponúk 8](#_Toc31808982)

[9 Rokovanie o základných ponukách 9](#_Toc31808983)

[10 Predloženie a obsah konečných ponúk 10](#_Toc31808984)

[11 Platnosť konečných ponúk 10](#_Toc31808985)

[12 Náklady na žiadosti o účasť a ponuky 10](#_Toc31808986)

[ODDIEL II Dorozumievanie medzi Verejným obstarávateľom a uchádzačmi alebo záujemcami 10](#_Toc31808987)

[13 Dorozumievanie medzi Verejným obstarávateľom a uchádzačmi alebo záujemcami 10](#_Toc31808988)

[14 Vysvetľovanie a doplnenie súťažných podkladov 11](#_Toc31808989)

[15 Obhliadka miesta realizácie predmetu zákazky 12](#_Toc31808990)

[ODDIEL III Príprava základnej a konečnej ponuky 12](#_Toc31808991)

[16 Jazyk ponúk 12](#_Toc31808992)

[17 Zábezpeka 12](#_Toc31808993)

[18 Mena a ceny uvádzané v ponukách 14](#_Toc31808994)

[19 Vyhotovenie ponúk 14](#_Toc31808995)

[20 Konflikt záujmov 14](#_Toc31808996)

[ODDIEL IV Predkladanie ponúk 15](#_Toc31808997)

[21 Spôsob predloženia ponuky všeobecne 15](#_Toc31808998)

[22 Spôsob a lehota na predkladanie základných ponúk 16](#_Toc31808999)

[23 Miesto a lehota na predkladanie konečných ponúk 16](#_Toc31809000)

[24 Doplnenie, zmena a odvolanie ponúk 17](#_Toc31809001)

[ODDIEL V Otváranie, rokovanie a vyhodnotenie ponúk 17](#_Toc31809002)

[25 Otváranie základných ponúk 17](#_Toc31809003)

[26 Rokovanie o základných ponukách 17](#_Toc31809004)

[27 Otváranie konečných ponúk 18](#_Toc31809005)

[28 Vyhodnotenie a vysvetľovanie konečných ponúk 18](#_Toc31809006)

[29 Dôvernosť procesu Verejného obstarávania 19](#_Toc31809007)

[ODDIEL VI Prijatie konečnej ponuky a uzavretie zmluvy 20](#_Toc31809008)

[30 Informácia o výsledku hodnotenia ponúk 20](#_Toc31809009)

[31 Uzavretie zmluvy 20](#_Toc31809010)

[ČASŤ B Opis predmetu zákazky 22](#_Toc31809011)

[1 Základný účel obstarania predmetu zákazky 22](#_Toc31809012)

[2 Základný opis predmetu zákazky 22](#_Toc31809013)

[3 Charakteristika súčasného stavu energetického hospodárstva 23](#_Toc31809014)

[4 Požiadavky na minimálny rozsah realizácie predmetu zákazky a rozsah minimálnych opatrení 23](#_Toc31809015)

[5 Požiadavky na garanciu a výšku úspor pre zmluvu o energetickej efektívnosti 24](#_Toc31809016)

[6 Súvisiace plnenia 24](#_Toc31809017)

[7 Záruka za zariadenia a garancia úspory energie 24](#_Toc31809018)

[8 Miesto realizácie predmetu zákazky 24](#_Toc31809019)

[9 Termín realizácie predmetu zákazky 24](#_Toc31809020)

[10 Ďalšie požiadavky na realizáciu predmetu zákazky 25](#_Toc31809021)

[ČASŤ C Spôsob určenia ceny 26](#_Toc31809022)

[1 Stanovenie ceny za predmet zákazky 26](#_Toc31809023)

[2 Predloženie ceny za predmet zákazky 26](#_Toc31809024)

[ČASŤ D Obchodné podmienky 27](#_Toc31809025)

[1 Podmienky uzatvorenia zmluvy 27](#_Toc31809026)

[ČASŤ E Kritériá hodnotenia ponúk 28](#_Toc31809027)

[1 Kritérium na hodnotenie ponúk 28](#_Toc31809028)

[2 Spôsob výpočtu jednotlivých podkritérií 28](#_Toc31809029)

[3 Spôsob vyhodnotenia ponúk 28](#_Toc31809030)

[SUMARIZÁCIA PRÍLOH SÚŤAŽNÝCH PODKLADOV 30](#_Toc31809031)

# 

# Pokyny pre uchádzačov

## Všeobecné informácie

### Identifikácia verejného obstarávateľa podľa § 7 ZVO

Názov: Hlavné mesto Slovenskej republiky Bratislava

Sídlo: Primaciálne námestie 1, 81499 Bratislava - mestská časť Staré Mesto

Štatutárny orgán/štatutár: Ing. arch. Matúš Vallo, primátor

IČO: 00603481

DIČ: 2020372596

IČ DPH: SK2020372596

URL: [www.bratislava.sk](http://www.bratislava.sk)

(ďalej aj ako „**Verejný obstarávateľ**“)

Ďalšie informácie o podmienkach Rokovacieho konania môžete získať u:

Obchodné meno: Tatra Tender s.r.o.

Sídlo: Krčméryho 16, 811 04 Bratislava, SR

Štatutárny zástupca: Mgr. Vladimír Oros, konateľ

IČO: 44 119 313

zapísaný: v Obchodnom registri Okresného súdu Bratislava I, oddiel: Sro, vložka číslo: 51980/B

Osoba zodpovedná

za vypracovanie súťažných

podkladov: JUDr. Tomáš Uríček (ďalej len „Zodpovedná osoba“)

### Predmet zákazky

#### Predmetom zákazky je Energeticky efektívna rekonštrukcia budovy Zimného štadióna Ondreja Nepelu s využitím garantovanej energetickej služby – balík GES 06 (ďalej aj ako „**predmet zákazky**“).

#### Hlavný kód CPV:

71314000-2 Energetika a súvisiace služby

Dodatočné kódy CPV:

71314200-4 Riadenie energetiky,

45300000-0 Stavebno-inštalačné práce,

51112000-0 Inštalácia zariadení na rozvod elektriny a regulačných zariadení,

51210000-7 Inštalácia meracích zariadení.

#### Podrobné vymedzenie predmetu zákazky tvorí Časť B. Opis predmetu zákazky.

### Komplexnosť dodávky, jej nedeliteľnosť a oprávnenosť použitia postupu rokovacieho konania

#### Uchádzač predloží ponuku (základnú i konečnú) na celý predmet zákazky.

#### Predmetom zákazky je energeticky efektívna rekonštrukcia budovy Zimného štadióna Ondreja Nepelu s využitím garantovanej energetickej služby. Podstatou predmetu zákazky je, že objem potenciálnych úspor prevádzkových nákladov energetického hospodárstva na základe realizácie potrebných opatrení je možné dosiahnuť prostredníctvom financovania treťou stranou (poskytovateľom) na základe zmluvy o energetickej efektívnosti uzatvorenej podľa ustanovení § 17 a § 18 zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov (ďalej aj ako „**Zákon o energetickej efektívnosti**“). Pri takomto financovaní treťou stranou (poskytovateľom) bude investícia do rekonštrukcie splácaná z budúcich úspor prevádzkových nákladov energetického hospodárstva.

#### Hlavnou výhodou navrhovaného spôsobu plnenia je pre Verejného obstarávateľa istota konečného výsledku rekonštrukcie v zmysle reálneho dosiahnutia úspor. Neoddeliteľnou súčasťou obchodných podmienok je záruka poskytovateľa za dosiahnutie úspor prevádzkových nákladov, čo v praxi znamená, že ak poskytovateľ (úspešný uchádzač) nezabezpečí dosiahnutie úspor v dohodnutom objeme, bude povinný tento výpadok kompenzovať – či už zmluvnou pokutou, alebo znížením pravidelných platieb zo strany Verejného obstarávateľa. Verejný obstarávateľ tak v konečnom dôsledku získava nové technológie, resp. technické riešenia zabezpečujúce požadované prevádzkové výsledky.

#### Keďže je to uchádzač, ktorý v rámci základnej i konečnej ponuky navrhuje spôsob realizácie jednotlivých opatrení a výšku úspor nákladov na základe týchto opatrení, so samotnou dodávkou technologických prvkov opatrení sú neoddeliteľne spojené služby projektových a inžinierskych činností spojených s návrhom týchto opatrení a so zabezpečením všetkých potrebných povolení a schválení na ich realizáciu. Uchádzač tak preberá komplexnú zodpovednosť za správnosť a realizovateľnosť jeho návrhu, čo je podstatou samotnej dlhodobej garancie úspor nákladov. Z tohto dôvodu je opodstatnené a možné realizovať zákazku financovanú touto formou jedine v prípade zadania všetkých činností potrebných pre realizáciu opatrení, vrátane súvisiacich služieb, v rámci jednej zákazky tak, aby uchádzač zahrnul vo svojej základnej i konečnej ponuke do nákladov všetky skutočné náklady spojené s vykonaním opatrení a dodržaním garantovaného zníženia prevádzkových nákladov energetického hospodárstva. V opačnom prípade by nebolo možné realizovať predmet zákazky bez toho, aby sa Verejný obstarávateľ podieľal na spolufinancovaní investičných nákladov.

#### Verejný obstarávateľ sa rozhodol použiť postup Rokovacieho konania so zverejnením vzhľadom na to, že v zmysle ustanovenia § 70 ods. 1 písm. b) ZVO má byť súčasťou ponuky aj podrobný návrh riešenia opatrení, ktoré je potrebné prispôsobiť osobitným podmienkam budovy, v ktorej budú opatrenia realizované. Cieľom rokovania je v rámci komunikácie s uchádzačmi identifikovať vyhovujúce a akceptovateľné opatrenia na dosiahnutie úspor. Tomu je prispôsobený aj predmet rokovania podľa bodu 26 týchto súťažných podkladov.

### Zdroj finančných prostriedkov

#### Verejný obstarávateľ predpokladá, že investičná časť predmetu zákazky bude primárne financovaná zo zdrojov úspešného uchádzača s tým, že následne počas obdobia garancie úspor bude investícia splácaná z vlastných finančných prostriedkov Verejného obstarávateľa z budúcich úspor prevádzkových nákladov energetického hospodárstva.

#### Verejný obstarávateľ bude financovať predmet zákazky v súlade s návrhom zmluvy, ktorý bude spracovaný na základe výsledkov rokovaní.

### Zmluva

#### Výsledkom Rokovacieho konania bude zmluva o energetickej efektívnosti pre verejný sektor uzatvorená podľa ustanovenia § 17 a § 18 Zákona o energetickej efektívnosti, medzi úspešným uchádzačom (poskytovateľom) a Verejným obstarávateľom (prijímateľom) na základe vyhodnotenia konečných ponúk (ďalej len ako „**zmluva**“).

#### Základný návrh zmluvy je uvedený v Časti D. Obchodné podmienky týchto súťažných podkladov. Finálny návrh zmluvy bude spracovaný až na základe výsledkov rokovania. Zmluva uzatvorená s úspešným uchádzačom bude zodpovedať podmienkam stanoveným vo výzve na predloženie konečnej ponuky a v konečnej ponuke úspešného uchádzača.

### Miesto a termín realizácie predmetu zákazky

#### Miestom realizácie predmetu zákazky je budova - Zimný štadión Ondreja Nepelu, Odbojárov 9, 831 04 Bratislava.

#### Doba realizácie predmetu zákazky bude max. 138 mesiacov od nadobudnutia účinnosti zmluvy v nasledujúcich etapách / míľnikoch:

###### Obdobie príprav: maximálne **štyri (4) mesiace** odo dňa nadobudnutia účinnosti zmluvy;

###### Obdobie obnovy: trvá odo dňa ukončenia obdobia príprav a končí najneskôr do **štrnásť (14) mesiacov** odo dňa začatia obnovy (najneskôr však 18 mesiacov odo dňa nadobudnutia účinnosti zmluvy);

###### Obdobie garancie: maximálne **desať (10) rokov** odo dňa ukončenia obnovy.

#### Podrobná identifikácia povinností a plnení zahrnutých do jednotlivých období je uvedená v Časti B. Opis predmetu zákazky a v Prílohe č. D.1 Zmluva o energetickej efektívnosti pre verejný sektor týchto súťažných podkladov.

### Oprávnení záujemcovia / uchádzači

#### Rokovacie konanie so zverejnením bolo vyhlásené pre neobmedzený počet hospodárskych subjektov, ktoré mohli predložiť v žiadosti o účasť doklady vyžadované na preukázanie splnenia podmienok účasti.

#### Verejný obstarávateľ neobmedzil počet záujemcov, ktorých vyzve na predloženie základnej ponuky. Verejný obstarávateľ vyzýva na predloženie základnej ponuky všetkých záujemcov, ktorí splnili podmienky účasti.

#### Základnú ponuku môže predložiť len vybraný záujemca, ktorý predložil v lehote na predkladanie žiadosti o účasť doklady na preukázanie splnenia podmienok účasti, splnil podmienky účasti stanovené Verejným obstarávateľom v oznámení o vyhlásení tohto Verejného obstarávania (ďalej aj ako „**Oznámenie**“) a v doplňujúcich informáciách k Oznámeniu (ďalej len „**Doplňujúce informácie**“), a ktorého Verejný obstarávateľ vyzval na predloženie základnej ponuky (ďalej len „**záujemca**“).

#### Konečnú ponuku môže predložiť len uchádzač, ktorého ponuka nebola počas rokovania o základných ponukách vylúčená, a ktorého Verejný obstarávateľ vyzval na predloženie konečnej ponuky.

#### Základnú ponuku a konečnú ponuku (obe ďalej spoločne ako „**ponuka**“) môžu predkladať fyzické osoby, právnické osoby alebo skupina fyzických alebo právnických osôb, vystupujúcich voči Verejnému obstarávateľovi spoločne (ďalej aj ako „**Skupina dodávateľov**“).

#### V prípade, ak je uchádzačom Skupina dodávateľov, ponuka musí byť podpísaná všetkými členmi Skupiny dodávateľov, resp. za všetkých členov Skupiny dodávateľov. Zároveň je uchádzač povinný predložiť vo svojej ponuke doklad podpísaný všetkými členmi Skupiny dodávateľov o určení vedúceho člena oprávneného konať v mene ostatných členov Skupiny dodávateľov pre účely tohto Rokovacieho konania. Za týmto účelom uchádzač môže využiť vzor splnomocnenia pre vedúceho člena Skupiny dodávateľov podľa Prílohy č. A.5 týchto súťažných podkladov.

#### V prípade, ak je uchádzačom Skupina dodávateľov, takýto uchádzač je povinný tiež predložiť čestné vyhlásenie o vytvorení Skupiny dodávateľov, ktorého vzor tvorí Prílohu č. A.4 týchto súťažných podkladov.

#### V prípade, ak bude ponuka Skupiny dodávateľov vyhodnotená ako úspešná, všetci členovia Skupiny dodávateľov budú povinní najneskôr do podpisu zmluvy, ktorá bude výsledkom tohto Verejného obstarávania, uzatvoriť zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie. Zmluva o združení musí byť písomná, a musí obsahovať minimálne:

###### splnomocnenie jedného člena zo Skupiny dodávateľov, ktorý bude mať postavenie hlavného člena Skupiny dodávateľov, udelenú ostatnými členmi Skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov Skupiny dodávateľov v súvislosti s plnením zmluvy, ktorá bude výsledkom Verejného obstarávania. Toto splnomocnenie musí byť neoddeliteľnou súčasťou zmluvy o združení;

###### opis vzájomných práv a povinností členov Skupiny dodávateľov s uvedením činností, ktorými sa jednotliví členovia Skupiny dodávateľov budú podieľať na plnení predmetu zákazky;

###### ustanovenie o tom, že všetci členovia Skupiny dodávateľov zodpovedajú za záväzky združenia voči Verejnému obstarávateľovi spoločne a nerozdielne.

#### Uchádzač, ktorý predkladá ponuku, nemôže byť v tom istom postupe zadávania zákazky súčasne aj členom Skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom Skupiny dodávateľov.

### Predloženie a obsah základných ponúk

#### Základná ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>. Uchádzač môže predložiť iba jednu základnú ponuku. Uchádzač predkladá základnú ponuku spôsobom uvedeným v bode 21 tejto časti súťažných podkladov a v lehote uvedenej v bode 22 tejto časti súťažných podkladov.

#### Súčasťou základnej ponuky musia byť nasledujúce doklady / dokumenty:

###### Úvodný list základnej ponuky s uvedením nasledovných údajov:

identifikácia uchádzača – obchodné meno / názov a sídlo uchádzača (uchádzačov v prípade Skupiny dodávateľov);

identifikácia Rokovacieho konania, do ktorého sa základná ponuka predkladá s uvedením názvu predmetu zákazky;

zoznam dokumentov predložených v základnej ponuke;

identifikácia obchodného tajomstva, resp. dôverných informácií (ak sú) v súlade s bodom 29.2 týchto súťažných podkladov (identifikácia čísla strany, čísla odseku, bodu a textu obsahujúceho obchodné tajomstvo, príp. dôverné informácie).

###### Ako vzor úvodného listu uchádzač môže použiť vzor uvedený v Prílohe č. A.1 súťažných podkladov.

###### Podrobný opis ponúkaného predmetu zákazky, z ktorého musí vyplývať splnenie všetkých minimálnych požiadaviek stanovených v Časti B. Opis predmetu zákazky, ktoré musia všetky základné ponuky spĺňať. Opis musí obsahovať prehľadnú a jednoznačnú informáciu, ako služby, resp. súvisiace tovary a stavebné práce tvoriace ponúkaný predmet zákazky spĺňajú všetky požadované minimálne požiadavky uvedené v Časti B. Opis predmetu zákazky. **Uchádzač predloží opis v štruktúre rozdelenej na jednotlivé opatrenia, pričom pri každom opatrení uvedie najmä jeho základný opis, dodávané technológie vrátane označenia ich typov a výrobcov a práce, ktoré plánuje v rámci opatrenia realizovať, časovú náročnosť výkonu jednotlivých opatrení, spôsob ich realizácie a akékoľvek iné podstatné okolnosti tak, aby bol Verejný obstarávateľ schopný posúdiť ich súlad s týmito súťažnými podkladmi**. Ako súčasť podrobného opisu uchádzač predloží aj sumarizáciu návrhu opatrení s uvedením investičných nákladov za jednotlivé opatrenia formou vyplnenej tabuľky podľa vzoru v Prílohe č. B.2 Návrh opatrení týchto súťažných podkladov.

###### Základný návrh zmluvy o energetickej efektívnosti pre verejný sektor vypracovaný podľa vzoru zmluvy uvedenom v Prílohe D.1 súťažných podkladov s prílohami. V návrhu zmluvy o energetickej efektívnosti uchádzač v prílohe č. 3 Metodika vyhodnocovania úspor uchádzač vyplní aj údaje, ktoré sú v prílohe označené, že ich „doplní uchádzač“ (vo vzorci bode 1 Garantované úspory danej prílohy) a takto vyplnenú prílohu priloží ako súčasť zmluvy v základnej ponuke.

###### Grafický harmonogram plnenia. Harmonogram plnenia bude obsahovať vyjadrenie časovej náročnosti a nadväznosti jednotlivých úkonov, činností a prác vyjadrenú v dňoch. Z harmonogramu plnenia musí vyplývať minimálne plnenie všetkých časových a vecných míľnikov plnenia stanovených v bode 9 Časti B. Opis predmetu zákazky týchto súťažných podkladov. Harmonogram plnenia bude obsahovať tiež uvedenie kritickej cesty jednotlivých plnení. Harmonogram plnenia predložený uchádzačom v rámci ponuky sa v prípade jeho úspechu doplní ako súčasť zmluvy.

###### Vyhlásenie o akceptácii podmienok Rokovacieho konania, ktorého vzor tvorí Prílohu č. A.2 týchto súťažných podkladov.

###### Čestné vyhlásenie uchádzača o neprítomnosti konfliktu záujmov vypracované podľa Prílohy č. A.3 týchto súťažných podkladov a v súlade s bodom 20 tejto časti súťažných podkladov.

###### Ak základnú ponuku predkladá Skupina dodávateľov - čestné vyhlásenie o vytvorení Skupiny dodávateľov, ktorého vzor tvorí Prílohu č. A.4 týchto súťažných podkladov súčasne s plnomocenstvom vedúceho člena Skupiny dodávateľov s obsahovými náležitosťami podľa Prílohy č. A.5 týchto súťažných podkladov.

###### Návrh na plnenie kritérií predložený formou vyplnených tabuliek podľa vzoru v Prílohe č. C.1 Návrh na plnenie kritérií týchto súťažných podkladov,

###### Ak ponuka obsahuje obchodné tajomstvo alebo dôverné informácie, tak kópia základnej ponuky vo vyhotovení, v ktorom uchádzač vybieli alebo inak urobí nečitateľnými všetky časti základnej ponuky a informácie, ktoré obsahujú dôverné informácie tak, aby zverejnením takejto kópie základnej ponuky vypracovanej zo strany uchádzača Verejný obstarávateľ neporušil žiadne obchodné tajomstvo ani dôvernosť informácií;

#### Každý dokument z vyššie uvedených častí základnej ponuky (pokiaľ z bodov 8.5 tejto časti súťažných podkladov nevyplýva inak) musí byť:

###### podpísaný, pričom

v prípade dokumentu vydaného uchádzačom musí byť tento dokument **podpísaný uchádzačom**, jeho štatutárnym orgánom alebo iným písomne splnomocneným zástupcom uchádzača, ktorý je oprávnený konať v mene uchádzača v potrebnom rozsahu; a

v prípade dokumentu, ktorý uchádzač nevydáva, musí byť dokument **podpísaný treťou osobou**, ktorá ho vydáva, resp. jej štatutárnym orgánom alebo iným ňou splnomocneným zástupcom.

###### **naskenovaný** (odporúčaný formát je „PDF“),

###### **vložený** do systému JOSEPHINE spôsobom uvedeným v bode 21 tejto časti súťažných podkladov.

#### Všetky doklady a dokumenty tvoriace obsah základnej ponuky, požadované v týchto súťažných podkladoch, musia byť k termínu predloženia základnej ponuky platné a aktuálne.

#### V prípade, ak sa vyskytnú pochybnosti o pravosti alebo pravdivosti dokumentov predložených v základnej ponuke vo forme skenu podľa bodu 8.3, vyhradzuje si Verejný obstarávateľ právo požadovať od uchádzača ich dodatočné predloženie vo forme listinného originálu alebo jeho notársky overenej kópie na adresu uvedenú v bode 10.3b) vyššie alebo vo forme obsahujúcej kvalifikovaný elektronický podpis, resp. vo forme zaručenej elektronickej konverzie:

###### ako doklady obsahujúce kvalifikovaný elektronický podpis podľa Nariadenia Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) subjektu, ktorý taký doklad vydal; alebo

###### v prípade, ak nie sú vydávané v elektronickej forme s kvalifikovaným elektronickým podpisom podľa nariadenia eIDAS, tak vo forme elektronického dokumentu vytvoreného zaručenou konverziou pôvodného originálu dokumentu podľa zákona č. 305/2013 Z. z. o e-Governmente v znení neskorších predpisov.

### Rokovanie o základných ponukách

#### Verejný obstarávateľ rokuje s uchádzačmi o základných ponukách a všetkých následne predložených ponukách (okrem konečných ponúk) spôsobom podľa bodu 26 tejto časti súťažných podkladov.

#### Verejný obstarávateľ písomne oznámi uchádzačom ukončenie rokovania a vyzve ich na predkladanie konečných ponúk.

### Predloženie a obsah konečných ponúk

#### Výzva na predkladanie konečných ponúk bude obsahovať všetky náležitosti podľa ustanovenia § 73 ods. 7 ZVO.

#### Súčasťou konečnej ponuky musí byť aj doklad o zložení zábezpeky podľa bodu 17 tejto časti súťažných podkladov vo forme ustanovenej v bode 10.3 nižšie tejto časti súťažných podkladov.

#### V prípade poskytnutia zábezpeky formou bankovej záruky alebo poistenia záruky, uchádzač predloží doklad o zložení bankovej záruky alebo doklad o poistení záruky podľa bodu 10.2 tejto časti súťažných podkladov v konečnej ponuke buď:

###### vo forme elektronického dokumentu s kvalifikovaným elektronickým podpisom banky, resp. poisťovne v súlade s nariadením eIDAS v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany Verejného obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo

###### vo forme prostej kópie bankovej záruky, resp. poistenia záruky, pričom v takom prípade uchádzač okrem skenu vloženého do systému JOSEPHINE tiež zároveň samostatne doručí **originál záručnej listiny resp. poistenia záruky** (notársky overená kópia nie je postačujúca) na adresu **Hlavné mesto Slovenskej republiky Bratislava, Primaciálne námestie 1, 814 99 Bratislava - mestská časť Staré Mesto v súlade s bodom 22 tejto časti súťažných podkladov**.

V prípade zloženia finančných prostriedkov na bankový účet Verejného obstarávateľa sa odporúča, aby uchádzač predložil výpis z bankového účtu, resp. iné vyjadrenie uchádzača potvrdzujúce skutočnosť, že finančné prostriedky budú pripísané na účet Verejného obstarávateľa najneskôr v deň uplynutia lehoty na predkladanie konečných ponúk.

### Platnosť konečných ponúk

#### Konečné ponuky zostávajú platné počas lehoty viazanosti ponúk stanovenej na obdobie 8 mesiacov od uplynutia lehoty na predkladanie konečných ponúk.

### Náklady na žiadosti o účasť a ponuky

#### Všetky výdavky spojené s prípravou základných a konečných ponúk znášajú uchádzači bez finančného nároku voči Verejnému obstarávateľovi.

## Dorozumievanie medzi Verejným obstarávateľom a uchádzačmi alebo záujemcami

### Dorozumievanie medzi Verejným obstarávateľom a uchádzačmi alebo záujemcami

#### Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi Verejným obstarávateľom a záujemcami / uchádzačmi sa bude uskutočňovať v štátnom (slovenskom) jazyku.

#### Verejný obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi Verejným obstarávateľom a uchádzačmi, resp. záujemcami, počas celého procesu Verejného obstarávania.

#### JOSEPHINE je na účely tohto Verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

#### Návod na používanie systému je dostupný na webovom sídle portálu JOSEPHINE (http://files.nar.cz/docs/josephine/sk/Skrateny\_navod\_ucastnik.pdf).

#### Minimálne technické požiadavky na používanie systému sú dostupné na webovom sídle portálu JOSEPHINE (http://files.nar.cz/docs/josephine/sk/Technicke\_poziadavky\_sw\_JOSEPHINE.pdf).

#### Na bezproblémové používanie systému JOSEPHINE je nutné používať jeden z podporovaných internetových prehliadačov:

#### Microsoft Internet Explorer verzia 11.0 a vyššia,

#### Mozilla Firefox verzia 13.0 a vyššia,

#### Google Chrome, alebo

#### Microsoft Edge.

#### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

#### Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácií s Verejným obstarávateľom.

#### Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy Verejnému obstarávateľovi. Takáto zásielka sa považuje za doručenú Verejnému obstarávateľovi okamihom jej odoslania v systému JOSEPHINE v súlade s funkcionalitou systému.

#### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

#### Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE, na ktorý bude odkazovať link uverejnený v profile Verejného obstarávateľa zriadenom v elektronickom úložisku na webovej stránke Úradu pre verejné obstarávanie (ďalej len „**Profil**“).

#### Podania a dokumenty súvisiace s uplatnením revíznych postupov budú medzi Verejným obstarávateľom a záujemcami/uchádzačmi doručované v súlade s príslušnými ustanoveniami ZVO, pričom Verejnému obstarávateľovi budú podania doručované v elektronickej podobe funkcionalitou informačného systému, prostredníctvom ktorého je Verejné obstarávanie realizované (t.j. JOSEPHINE).

### Vysvetľovanie a doplnenie súťažných podkladov

#### Adresa stránky, kde je možný prístup k dokumentácii Verejného obstarávania: https://josephine.proebiz.com/

#### V Profile sa bude nachádzať odkaz na verejný portál systému JOSEPHINE, kde sú všetky informácie verejne prístupné.

#### V prípade nejasností alebo potreby objasnenia akýchkoľvek poskytnutých informácií v lehote na predkladanie základných či konečných ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Verejný obstarávateľ bezodkladne poskytne vysvetlenie informácií potrebných na vypracovanie ponuky (základnej či konečnej), návrhu a na preukázanie splnenia podmienok účasti všetkým záujemcom, ktorí sú mu známi (v štádiu predkladania konečných ponúk uchádzačom), najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

### Obhliadka miesta realizácie predmetu zákazky

#### Obhliadka miesta realizácie predmetu zákazky nie je povinná. Záujemcom sa však odporúča vykonať obhliadku miesta plnenia. Obhliadka bude organizovaná pre záujemcov **individuálne**. Termín obhliadky je záujemca povinný si dohodnúť s Verejným obstarávateľom individuálne na kontaktných údajoch na strane Verejného obstarávateľa uvedených v bode 15.3 nižšie.

#### Obhliadka miesta plnenia sa uskutoční na adrese Zimný štadión Ondreja Nepelu, Odbojárov 9, 831 04 Bratislava.

#### Pre účely dojednania termínu obhliadky môže záujemca kontaktovať ktorúkoľvek z nasledovných osôb:

###### Ing. Roman Čambala, tel. 02/59356 862, email: roman.cambala@bratislava.sk;

###### Ing. Štefan Koczka, tel: 02/59356 864, email: stefan.koczka@bratislava.sk; alebo

###### Ing. Roman Chovanec, tel. 02/59356 860 alebo 0904 738 287, email: roman.chovanec@bratislava.sk.

## Príprava základnej a konečnej ponuky

### Jazyk ponúk

#### Ponuky, doklady a dokumenty vo Verejnom obstarávaní sa predkladajú v štátnom jazyku Slovenskej republiky.

#### Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Zábezpeka

#### *(platí len pre konečné ponuky)* Verejný obstarávateľ bude vyžadovať na zabezpečenie **konečnej ponuky** zloženie zábezpeky vo výške 20.000,- EUR (slovom dvadsaťtisíc EUR).

#### Zábezpeku slúžiacu pre zabezpečenie konečnej ponuky je možné zložiť:

##### Poskytnutím bankovej záruky za uchádzača

###### Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne skončenia lehoty viazanosti ponúk (resp. predĺženej lehoty viazanosti), t. j. do [*bude doplnené vo výzve na predloženie konečných ponúk*]. Z bankovej záruky vystavenej bankou musí ďalej vyplývať, že banka uspokojí veriteľa (Verejného obstarávateľa) za dlžníka (uchádzača) v prípade prepadnutia jeho zábezpeky v prospech Verejného obstarávateľa v tomto Rokovacom konaní s názvom **Energeticky efektívna rekonštrukcia budovy Zimného štadióna Ondreja Nepelu s využitím garantovanej energetickej služby – balík GES 06, pričom v texte dokladu vystaveného bankou musí byť Rokovacie konanie nezameniteľne identifikovateľné napr. číslom Oznámenia, ktorým bolo vyhlásené**. Banka sa musí bezpodmienečne zaviazať zaplatiť na účet Verejného obstarávateľa pohľadávku krytú bankovou zárukou do 7 (siedmich) kalendárnych dní po doručení výzvy Verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny Verejnému obstarávateľovi.

###### V prípade poskytnutia zábezpeky formou bankovej záruky, uchádzač predloží bankovú záruku vo forme a spôsobom uvedeným v ustanovení bodu 10.3 vyššie tejto časti súťažných podkladov.

##### Poskytnutím poistenia záruky za uchádzača

###### Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je Verejný obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky, minimálne skončenia lehoty viazanosti ponúk (resp. predĺženej lehoty viazanosti), t. j. do [*bude doplnené vo výzve na predloženie konečných ponúk*]. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (Verejného obstarávateľa) za poisteného (uchádzača) v prípade prepadnutia jeho zábezpeky v prospech Verejného obstarávateľa v tomto Rokovacom konaní s názvom **Energeticky efektívna rekonštrukcia budovy Zimného štadióna Ondreja Nepelu s využitím garantovanej energetickej služby – balík GES 06, pričom v texte dokladu vystaveného poisťovňou musí byť Rokovacie konanie nezameniteľne identifikovateľné napr. číslom Oznámenia, ktorým bolo vyhlásené**. Poisťovňa sa musí bezpodmienečne zaviazať zaplatiť na účet Verejného obstarávateľa pohľadávku krytú poistením záruky do 7 (siedmich) kalendárnych dní po doručení výzvy Verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky Verejnému obstarávateľovi.

###### V prípade poskytnutia zábezpeky formou poistenia záruky, uchádzač predloží v konečnej ponuke doklad vystavený poisťovňou vo forme a spôsobom uvedeným v ustanovení bodu 10.3 tejto časti súťažných podkladov.

##### Zložením finančných prostriedkov na bankový účet Verejného obstarávateľa

###### V prípade zloženia finančných prostriedkov na bankový účet Verejného obstarávateľa musia byť zložené na účet:

Názov banky: [*bude doplnené vo výzve na predloženie konečných ponúk*]

IBAN kód: [*bude doplnené vo výzve na predloženie konečných ponúk*]

SWIFTová adresa banky: [*bude doplnené vo výzve na predloženie konečných ponúk*]

Variabilný symbol: [*bude doplnené vo výzve na predloženie konečných ponúk*]

Špecifický symbol: [*uchádzač doplní svoje IČO*]

Poznámka pre prijímateľa: GES 06

Finančné prostriedky musia byť pripísané na účet Verejného obstarávateľa najneskôr v deň uplynutia lehoty na predkladanie konečných ponúk, ktorá bude uchádzačom oznámená vo výzve na predloženie konečných ponúk.

#### Ak nebude platná banková záruka alebo platné poistenie záruky súčasťou konečnej ponuky uchádzača, prípadne nebudú zložené finančné prostriedky na účte Verejného obstarávateľa v zmysle bodu 17.2.3 vyššie, bude uchádzač z Rokovacieho konania vylúčený v súlade s § 53 ods. 5 písm. a) ZVO. Uchádzač bude písomne upovedomený o vylúčení jeho ponuky z Rokovacieho konania s uvedením dôvodu vylúčenia a lehoty, v ktorej môžu byť doručené námietky podľa § 170 ods. 3 písm. d) ZVO.

#### Verejný obstarávateľ uvoľní alebo vráti uchádzačovi zábezpeku do siedmich dní odo dňa (podľa okolností):

###### uplynutia lehoty viazanosti ponúk,

###### márneho uplynutia lehoty na doručenie námietky, ak ho Verejný obstarávateľ vylúčil z Verejného obstarávania alebo ak Verejný obstarávateľ zruší použitý postup zadávania zákazky, alebo

###### uzavretia zmluvy.

#### Zábezpeka prepadne v prospech Verejného obstarávateľa, ak uchádzač v lehote viazanosti ponúk:

###### odstúpi od svojej konečnej ponuky alebo

###### neposkytne súčinnosť alebo odmietne uzavrieť zmluvu v súlade s § 56 ods. 8 až 15 ZVO.

### Mena a ceny uvádzané v ponukách

#### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa vykonáva zákon o cenách. Navrhovaná zmluvná cena musí obsahovať cenu a náklady za celý predmet zákazky a musí byť v súlade s pokynmi uvedenými v ostatných súťažných podkladoch, najmä v časti C. Spôsob určenia ceny. Uchádzač ku každej položke Návrhu na plnenie kritérií uvedie číslo v kladných číslach. Nula sa za kladné číslo nepovažuje.

#### Povinnosťou uchádzača je dôsledne preskúmať celý obsah súťažných podkladov a návrhu zmluvy, a na základe ich obsahu stanoviť cenu a náklady za uskutočnenie predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien a nákladov zahrnie všetky náklady spojené s plnením predmetu zákazky.

#### Uchádzačom navrhovaná zmluvná cena bude vyjadrená v mene EUR. Verejný obstarávateľ upozorňuje, že pokiaľ bude cena uvedená v inej mene ako v mene EUR, bude ponuka uchádzača vylúčená z dôvodu nemožnosti porovnania ponúk uchádzačov. Celková cena ako aj každá z položiek Návrhu na plnenie kritérií musí byť vyjadrená ako kladné číslo zaokrúhlené na maximálne dve desatinné miesta.

#### Časti ponúk uvádzajúce cenu musia obsahovať cenu každej z položiek uvedených v Časti C. Spôsob určenia ceny a celkovú cenu predmetu zákazky, t. j. súčet všetkých položiek, ako aj ďalšie tam uvedené náležitosti.

#### Cena musí zahŕňať všetky ekonomicky odôvodnené náklady uchádzača na predmet zákazky v rozsahu a za podmienok uvedených v zmluve a primeraný zisk.

### Vyhotovenie ponúk

#### Ak nie je v bode 10.3 tejto časti súťažných podkladov uvedené inak, uchádzač predkladá základnú i konečnú ponuku v elektronickej podobe v ich lehote na predkladanie ponúk. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

### Konflikt záujmov

#### Verejný obstarávateľ zabezpečí, aby v tomto Verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

#### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh Verejného obstarávania (vrátane osoby bez nutnosti formálneho zapojenia do priebehu Verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s Verejným obstarávaním.

#### Verejný obstarávateľ prijme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie Verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči Verejný obstarávateľ v súlade s ustanovením § 40 ods. 6 písm. f) ZVO uchádzača z tohto Verejného obstarávania.

#### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen Skupiny dodávateľov vo všetkých fázach procesu Verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (Verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy č. A.3 týchto súťažných podkladov.

#### Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti Verejného obstarávateľa.

## Predkladanie ponúk

### Spôsob predloženia ponuky všeobecne

#### Ak nie je v bode 10.3 tejto časti súťažných podkladov uvedené inak, uchádzač predkladá ponuku v elektronickej podobe do systému JOSEPHINE, umiestnenom na webovej adrese: https://josephine.proebiz.com, pričom ak ide o:

###### základnú ponuku, tak v lehote na predkladanie ponúk podľa požiadaviek uvedených v týchto súťažných podkladoch,

###### pozmenenú ponuku, tak v lehote na predkladanie ponúk uvedenej vo výzve na úpravu a opätovné predloženie pozmenenej ponuky,

###### konečnú ponuku, tak v lehote na predkladanie ponúk uvedenej vo výzve na predloženie konečnej ponuky.

###### Ponuka musí byť predložená v čitateľnej a reprodukovateľnej podobe. V prípade, že uchádzač predloží listinnú ponuku (okrem dokladov podľa bodu 10.3 tejto časti súťažných podkladov, ktoré sa predkladajú v konečnej ponuke), Verejný obstarávateľ na ňu nebude prihliadať.

#### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu; ak sa vyžaduje kódovanie a šifrovanie, musí byť predložená vo vopred určených formátoch kódovania a šifrovania. Verejný obstarávateľ vylúči uchádzača, ak

###### nedodržal určený spôsob komunikácie,

###### obsah jeho ponuky nie je možné sprístupniť alebo

###### nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

#### Uchádzač má možnosť registrovať sa do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobným kódom (eID).

#### Predkladanie ponúk je umožnené iba autentifikovaným uchádzačom. Autentifikáciu je možné vykonať nasledovnými spôsobmi:

###### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

###### nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

###### vložením plnomocenstva na kartu užívateľa po registrácii, ktoré je podpísané elektronickým podpisom štatutára aj splnomocnenou osobou, alebo prešlo zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

###### počkaním na autentifikačný kód, ktorý bude poslaný na adresu sídla uchádzača do rúk štatutára uchádzača v listinnej podobe formou doporučenej poštovej zásielky. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

#### Autentifikovaný uchádzač si po prihlásení do systému JOSEPHINE v prehľade zákaziek- zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

#### Požiadavka Verejného obstarávateľa na doklady, dokumenty a ďalšie písomnosti, ktoré musia byť predložené v:

###### základnej ponuke je uvedená v bode 8 tejto časti súťažných podkladov,

###### konečnej ponuke, bude uvedená vo výzve na predloženie konečnej ponuky a súčasťou konečnej ponuky bude aj doklad o zložení zábezpeky podľa bodu 17 tejto časti súťažných podkladov.

###### Uchádzač zároveň pri vkladaní ponuky do systému JOSEPHINE samostatne vyplní elektronický formulár s finálnou hodnotou kritéria vypočítanou podľa vzorca uvedeného v bode 1.1 Časti E. Kritériá hodnotenia ponúk týchto súťažných podkladov.

#### Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

#### Ak ponuka obsahuje dôverné informácie, uchádzač ich v ponuke viditeľne označí. V prípade, ak uchádzač vyslovene neoznačí časti svojej ponuky ako dôverné, Verejný obstarávateľ je oprávnený zverejniť celú ponuku uchádzača.

### Spôsob a lehota na predkladanie základných ponúk

#### Základné ponuky predkladajú uchádzači elektronicky spôsobom podľa bodu 19 tejto časti súťažných podkladov.

#### Lehota na predkladanie základných ponúk uplynie **dňa 18.11.2020 o 12:00**.

#### Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

### Miesto a lehota na predkladanie konečných ponúk

#### S výnimkou dokladov uvedených v bode 10.3 tejto časti súťažných podkladov sa konečné ponuky predkladajú elektronicky spôsobom podľa bodu 19 tejto časti súťažných podkladov.

#### Ak je v bode 10.3 tejto časti súťažných podkladov uvedené, že doklady, dokumenty, iné písomnosti je uchádzač povinný doručiť na adresu: Hlavné mesto Slovenskej republiky Bratislava, Primaciálne námestie 1, 814 99 Bratislava - mestská časť Staré Mesto, tieto musia byť vložené do samostatného uzatvoreného obalu.

#### Obal časti konečnej ponuky predkladanej podľa bodu 23.2 tejto časti súťažných podkladov vyššie, musí obsahovať nasledovné údaje:

###### adresu: Hlavné mesto Slovenskej republiky Bratislava, Primaciálne námestie 1, 814 99 Bratislava - mestská časť Staré Mesto,

###### adresu uchádzača (názov alebo obchodné meno a adresu sídla alebo miesta podnikania),

###### označenie „Rokovacie konanie – Energeticky efektívna rekonštrukcia GES 06 – Doklad o zložení zábezpeky“.

#### Lehota na predkladanie ponúk bude uchádzačom oznámená vo výzve na predloženie konečnej ponuky.

#### Časť konečnej ponuky predkladaná podľa bodu 23.2 tejto časti súťažných podkladov doručená po uplynutí lehoty na predkladanie ponúk sa vráti uchádzačom neotvorená.

#### Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

### Doplnenie, zmena a odvolanie ponúk

#### Uchádzač môže predloženú ponuku stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie ponúk podľa bodov 22.2 a 23.4 tejto časti súťažných podkladov. Predloženie novej ponuky je možné vykonať prostredníctvom funkcionality webovej aplikácie JOSEPHINE až po jej predchádzajúcom stiahnutí, resp. vymazaní (kliknutím na tlačidlo „Stiahnuť ponuku“ a predložením novej ponuky). Predloženie novej časti konečnej ponuky, ktorá bola predložená podľa bodu 10.3 tejto časti súťažných podkladov, je možné vykonať tak, že uchádzač do uplynutia lehoty na predkladanie ponúk:

###### predloží novú (kompletnú) konečnú ponuku prostredníctvom funkcionality webovej aplikácie JOSEPHINE; a

###### doručí novú časť konečnej ponuky podľa bodu 10.3 tejto časti súťažných podkladov na adresu uvedenú v bode 23.3a) tejto časti súťažných podkladov.

## Otváranie, rokovanie a vyhodnotenie ponúk

### Otváranie základných ponúk

#### Otváranie základných ponúk komisiou bude v zmysle ZVO neverejné. Otváranie základných ponúk vykoná komisia tak, že najskôr overí neporušenosť základnej ponuky a následne ju otvorí sprístupnením jej obsahu v systéme JOSEPHINE.

#### Otváranie ponúk sa uskutoční bezodkladne po uplynutí lehoty na predkladanie základných ponúk.

#### Po otvorení základných ponúk komisia vykoná všetky úkony podľa ZVO a v súlade s ustanovením bodu 26 a nasl. tejto časti súťažných podkladov.

### Rokovanie o základných ponukách

#### Verejný obstarávateľ rokuje s uchádzačmi o základných ponukách a všetkých následne predložených ponukách (okrem konečných ponúk) s cieľom zlepšiť ich obsah. Predmetom rokovania nie sú Verejným obstarávateľom stanovené minimálne požiadavky, ktoré musia spĺňať všetky ponuky tak, ako sú špecifikované v Prílohe č. B.1 týchto súťažných podkladov, ani kritériá na vyhodnotenie ponúk uvedené v Oznámení a v súťažných podkladoch. Uvedené neznamená, že na základe rokovaní nemôže byť rozsah ďalších požiadaviek na opatrenia resp. ďalšie opatrenia samotné doplnené.

#### Predmetom rokovania bude

###### rozsah dodatočných navrhovaných opatrení;

###### technický návrh realizácie opatrení;

###### spôsob realizácie opatrení;

###### potenciálne ďalšie požiadavky na rozsah opatrení nad rámec minimálnych požiadaviek, ktoré musia spĺňať všetky ponuky tak, ako sú špecifikované v Prílohe č. B.1 týchto súťažných podkladov, pokiaľ ich potreba vzíde z rokovaní; a

###### iné aspekty ponuky uchádzača týkajúce sa prevedenia a realizácie predmetu zákazky.

#### Verejný obstarávateľ v priebehu rokovania zabezpečí rovnaké zaobchádzanie so všetkými uchádzačmi. Je zakázané poskytovať informácie spôsobom, ktorý by zvýhodnil niektorých uchádzačov. Verejný obstarávateľ nesprístupní dôverné informácie, ktoré získal počas rokovania bez súhlasu záujemcu alebo uchádzača. Súhlas sa udeľuje v súvislosti so zamýšľaným poskytnutím konkrétnych dôverných informácií; tento súhlas nebude mať formu všeobecného vzdania sa práv na dôvernosť informácií.

#### Verejný obstarávateľ je povinný písomne informovať všetkých uchádzačov, ktorých ponuky neboli vylúčené o každej zmene technických požiadaviek alebo iných požiadaviek, ktoré vyplynuli z rokovania. Verejný obstarávateľ poskytne uchádzačom dostatočnú lehotu, aby upravili a opätovne predložili pozmenené základné ponuky.

#### Rokovania budú môcť prebiehať osobne, alebo s ohľadom na opatrenia proti šíreniu vírusových nákaz aj písomne alebo využitím formy elektronickej komunikácie (konferenčný hovor / videohovor). Verejný obstarávateľ vyhotoví z každého rokovania zápisnicu.

#### Verejný obstarávateľ môže na základe rokovaní rozhodnúť o umožnení predložiť variantné riešenie vo vzťahu k požiadavkám na predmet zákazky.

#### Verejný obstarávateľ poskytne uchádzačovi, ktorý sa zúčastňuje rokovania, informáciu o jeho priebehu a dosiahnutom pokroku najneskôr do 15 dní odo dňa prijatia žiadosti uchádzača o poskytnutie takýchto informácií.

#### Verejný obstarávateľ písomne oznámi uchádzačom, ktorých ponuky neboli vylúčené, ukončenie rokovania a vyzve ich na predkladanie konečných ponúk.

### Otváranie konečných ponúk

#### Otváranie konečných ponúk vykoná komisia sprístupnením jej obsahu v systéme JOSEPHINE.

#### Dátum a miesto otváranie konečných ponúk budú Verejným obstarávateľom upresnené vo výzve na predloženie konečnej ponuky.

#### Otváranie konečných ponúk komisiou bude v zmysle § 52 ods. 2 ZVO verejné. Na otváraní konečných ponúk sa môžu zúčastniť uchádzači, ktorí predložili konečnú ponuku v lehote na predkladanie konečných ponúk, a to prostredníctvom svojho štatutárneho orgánu /svojich štatutárnych orgánov, resp. môžu byť zastúpení osobou oprávnenou zúčastniť sa na otváraní ponúk za uchádzača. **Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie.**

#### Komisia zverejní obchodné mená alebo názvy, sídla, miesta podnikania alebo adresy pobytov všetkých uchádzačov, ktorí predložili konečné ponuky a ich návrhy na plnenie kritérií, ktoré sa dajú vyjadriť číslicou, určených Verejným obstarávateľom na vyhodnotenie ponúk; ostatné údaje uvedené v konečnej ponuke sa nezverejňujú.

#### Verejný obstarávateľ najneskôr do piatich pracovných dní odo dňa otvárania konečných ponúk pošle všetkým uchádzačom, ktorí predložili konečné ponuky v lehote na predkladanie konečných ponúk, zápisnicu z otvárania konečných ponúk, ktorá obsahuje údaje zverejnené na otváraní konečných ponúk podľa bodu 27.4 tejto časti súťažných podkladov.

### Vyhodnotenie a vysvetľovanie konečných ponúk

#### Vyhodnotenie ponúk komisiou je neverejné.

#### Komisia vyhodnocuje konečné ponuky uchádzačov z hľadiska splnenia požiadaviek Verejného obstarávateľa na predmet zákazky. Ak Verejný obstarávateľ vyžadoval od uchádzačov zábezpeku, komisia posúdi zloženie zábezpeky.

#### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie konečnej ponuky a ak je to potrebné aj o predloženie dôkazov. Vysvetlením konečnej ponuky nemôže dôjsť k jej zmene. Za zmenu konečnej ponuky sa nepovažuje odstránenie zrejmých chýb v písaní a počítaní. Ustanovenia bodu 28.8 nižšie sa aplikuje primerane aj na hodnotenie splnenia požiadaviek Verejného obstarávateľa na predmet zákazky.

#### Komisia akceptuje iba konečné ponuky uchádzačov, ktoré spĺňajú požiadavky na predmet zákazky uvedené v Oznámení a v týchto súťažných podkladoch a zároveň neobsahujú žiadne obmedzenia alebo výhrady, ktoré sú v rozpore s týmito požiadavkami. Ostatné konečné ponuky uchádzačov budú z Rokovacieho konania vylúčené v súlade s § 53 ods. 5 Zákona.

#### Po vyhodnotení konečných ponúk z hľadiska splnenia požiadaviek Verejného obstarávateľa na predmet zákazky, komisia vyhodnocuje konečné ponuky, ktoré neboli vylúčené, v časti návrhu na plnenie kritérií.

#### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie konečnej ponuky v časti návrhu na plnenie kritérií a ak je to potrebné aj o predloženie dôkazov. Vysvetlením konečnej ponuky nemôže dôjsť k jej zmene. Za zmenu konečnej ponuky sa nepovažuje odstránenie zrejmých chýb v písaní a počítaní.

#### Ak niektorá z riadne predložených konečných ponúk obsahuje mimoriadne nízku ponuku vo vzťahu k predmetu zákazky, komisia písomne požiada uchádzača o  vysvetlenie týkajúce sa tej časti konečnej ponuky, ktoré sú pre jej cenu podstatné v súlade s ustanoveniami § 53 ods. 2 a 6 ZVO. Ak boli predložené najmenej tri konečné ponuky od uchádzačov, ktorí spĺňajú podmienky účasti, ktoré spĺňajú požiadavky Verejného obstarávateľa na predmet zákazky, mimoriadne nízkou konečnou ponukou je vždy aj konečná ponuka, ktorá obsahuje cenu plnenia, ktorá je najmenej o 15 % nižšia, ako priemer cien plnenia podľa ostatných konečných ponúk okrem konečnej ponuky s najnižšou cenou a zároveň o 10 % nižšia, ako je cena plnenia podľa konečnej ponuky s druhou najnižšou cenou plnenia.

#### V prípade matematických chýb bude umožnené uchádzačovi vysvetliť konečnú ponuku v súlade s ustanovením § 53 ods. 1 ZVO a Výkladovým stanoviskom Úradu pre verejné obstarávanie č. 5/2016 zo dňa 15.4.2016.

#### Z procesu vyhodnocovania bude vylúčená konečná ponuka uchádzača ak bude naplnená niektorá z podmienok uvedených v ustanovení § 53 ods. 5 ZVO.

#### Uchádzač bude písomne upovedomený o vylúčení jeho konečnej ponuky Rokovacieho konania s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

#### Ceny uvedené v konečných ponukách uchádzačov sa budú vyhodnocovať v mene euro (EUR). Hodnotené budú ceny vrátane DPH.

### Dôvernosť procesu Verejného obstarávania

#### Informácie týkajúce sa preskúmania, vysvetľovania a vyhodnocovania základných a konečných ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby Verejného obstarávateľa nesmú/nebudú počas prebiehajúceho procesu vyhláseného Rokovacieho konania poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám, s výnimkou poskytnutia informácií počas priebehu rokovania o základných ponukách postupom súladným s § 73 ZVO.

#### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

###### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu),

###### z obsahu ponuky bude nepochybne jasné, ktoré informácie považuje uchádzač za dôverné.

#### V opačnom prípade Verejný obstarávateľ zverejní v Profile kompletnú ponuku, pričom Verejný obstarávateľ bude vždy zbavený a ochránený pred akoukoľvek potenciálnou ujmou, ktorá mu môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

#### Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

#### Po podpise zmluvy Verejný obstarávateľ zverejní v Profile v súlade s § 64 ZVO zápisnicu z vyhodnotenia splnenia podmienok účasti, ponuky všetkých uchádzačov doručené v lehote na predkladanie ponúk, zápisnicu z otvárania ponúk, zápisnicu z vyhodnotenia ponúk, správu podľa § 24 ZVO, zmluvu a každú jej zmenu. Po skončení alebo zániku zmluvy Verejný obstarávateľ zverejní v Profile sumu skutočne uhradeného plnenia zo zmluvy a informácie a dokumenty, o ktorých to ustanovuje ZVO.

## Prijatie konečnej ponuky a uzavretie zmluvy

### Informácia o výsledku hodnotenia ponúk

#### Verejný obstarávateľ po vyhodnotení konečných ponúk a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých konečné ponuky sa vyhodnocovali, výsledok vyhodnotenia konečných ponúk, vrátane poradia uchádzačov a súčasne zverejní informáciu o výsledku vyhodnotenia konečných ponúk a poradie uchádzačov v Profile. Úspešnému uchádzačovi oznámi, že jeho konečnú ponuku prijíma. Neúspešnému uchádzačovi oznámi, že neuspel a dôvody neprijatia jeho konečnej ponuky. Neúspešnému uchádzačovi v informácii o výsledku vyhodnotenia konečných ponúk uvedie aj identifikáciu úspešného uchádzača, informáciu o charakteristikách a výhodách prijatej konečnej ponuky a lehotu, v ktorej môže byť doručená námietka podľa § 170 ods. 3 písm. f) ZVO. Dátum odoslania informácie o výsledku vyhodnotenia konečných ponúk preukazuje Verejný obstarávateľ.

### Uzavretie zmluvy

#### Úspešný uchádzač je povinný poskytnúť Verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný ak verejný obstarávateľ neurčil dlhšiu lehotu.

#### Ak úspešný uchádzač odmietne uzavrieť zmluvu alebo nie sú splnené povinnosti podľa bodu 31.1. tejto časti súťažných podkladov, Verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

#### Ak uchádzač, ktorý sa umiestnil ako druhý v poradí odmietne uzavrieť zmluvu, neposkytne Verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný ak verejný obstarávateľ neurčil dlhšiu lehotu, Verejný obstarávateľ môže uzavrieť zmluvu s uchádzačom, ktorý sa umiestnil ako tretí v poradí.

#### Uchádzač, ktorý sa umiestnil ako tretí v poradí, je povinný poskytnúť Verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný ak verejný obstarávateľ neurčil dlhšiu lehotu.

#### Verejný obstarávateľ vyžaduje, aby úspešný uchádzač v zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať v mene subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako Prílohu č. 7 zmluvy.

#### Verejný obstarávateľ neuzavrie zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

#### Ponuky uchádzačov, ani ich časti, sa nepoužijú bez súhlasu uchádzačov, ak právne predpisy alebo tieto súťažné podklady neustanovujú inak.

#### Verejný obstarávateľ pre vylúčenie pochybností upozorňuje, že zmeny uzatvorenej zmluvy podliehajú podmienkam zmeny zmluvy podľa ustanovenia § 18 ZVO, ktoré upravuje podrobne podmienky a obmedzenia zmeny zmlúv uzatvorených podľa ZVO.

**Prílohy Časti A. Súťažných podkladov**

Príloha č. A.1 Úvodný list ponuky (vzor)

Príloha č. A.2 Čestné vyhlásenie o podmienkach Rokovacieho konania (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení Skupiny dodávateľov (vzor)

Príloha č. A.5 Splnomocnenie vedúceho člena Skupiny dodávateľov (vzor)

# Opis predmetu zákazky

**Nižšie sú stanovené prvky opisu, ktorými sa určujú minimálne požiadavky, ktoré musia všetky ponuky spĺňať. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.**

### Základný účel obstarania predmetu zákazky

#### Verejný obstarávateľ je vlastníkom budovy Zimného štadióna Ondreja Nepelu a technických zariadení, ako sú tieto bližšie opísané v príslušných Prílohách tejto Časti B. súťažných podkladov. Predmetom tejto zákazky je súbor opatrení zameraných na zvýšenie energetickej efektívnosti budovy a energetického hospodárstva tejto budovy a zvýšenie kvality prostredia a faktického stavu budovy s cieľom maximalizovať využitie budúcich úspor energie pri financovaní investícií bez negatívneho dopadu na verejný dlh.

#### Prioritným cieľom je zabezpečiť tieto rekonštrukcie prostredníctvom tzv. garantovanej energetickej služby na základe zmluvy o energetickej efektívnosti uzatvorenej podľa ustanovení § 17 a § 18 Zákona o energetickej efektívnosti. Podľa ustanovenia § 18 ods. 6 Zákona o energetickej efektívnosti pokiaľ je zmluva o energetickej efektívnosti pre verejný sektor v súlade so vzorom zmluvy o energetickej efektívnosti pre verejný sektor a metodikou na prípravu a realizáciu garantovanej energetickej služby pre verejný sektor, považuje sa za zmluvu o energetickej efektívnosti pre verejný sektor, ktorá nemá dôsledky na výšku dlhu verejnej správy v jednotnej metodike platnej pre Európsku úniu.

#### Parametre projektu, resp. vybrané opatrenia v rámci rozsahu predmetu zákazky majú potenciál generovať dostatočné úspory na to, aby mohli byť implementované na základe zmluvy o energetickej efektívnosti pre verejný sektor podľa Zákona o energetickej efektívnosti tak, aby nemali dôsledky na výšku dlhu verejnej správy v jednotnej metodike platnej pre Európsku úniu.

#### Hlavnou výhodou navrhovaného spôsobu je pre Verejného obstarávateľa istota konečného výsledku rekonštrukcie v zmysle reálneho dosiahnutia úspor. Neoddeliteľnou súčasťou obchodných podmienok je totiž záruka poskytovateľa za dosiahnutie úspor energetických nákladov (elektrina, zemný plyn, teplo a studená voda), čo v praxi znamená, že ak poskytovateľ (t .j. úspešný uchádzač) nezabezpečí dosiahnutie úspor v dohodnutom objeme, je povinný tento výpadok kompenzovať – či už zmluvnou pokutou, alebo znížením pravidelných platieb zo strany Verejného obstarávateľa. Verejný obstarávateľ tak v konečnom dôsledku dostáva nielen zmodernizované zariadenia, ale zmodernizované zariadenia s dohodnutými požadovanými prevádzkovými výsledkami. Zároveň investičný náklad na realizáciu opatrení spadajúcich pod zmluvu o energetickej efektívnosti nemá vplyv na výšku verejného dlhu.

### Základný opis predmetu zákazky

#### Predmetom zákazky je navrhnutie a realizácia opatrení na zvýšenie energetickej efektívnosti budovy Verejného obstarávateľa a zlepšenie faktického stavu tejto budovy.

#### Základný rozsah plnenia zmluvy o energetickej efektívnosti je charakteristický tým, že poskytovateľ:

###### analyzuje stav predmetnej budovy a zariadení (ďalej celkovo „**energetické hospodárstvo**“) a spotrebu energie v nich,

###### navrhne technické prevedenie opatrení na zníženie energetických nákladov budovy a energetického hospodárstva a vyhotoví všetku potrebnú projektovú a technickú dokumentáciu potrebnú pre realizáciu opatrení,

###### tieto opatrenia realizuje a po realizácii opatrení udržiava prevádzkyschopnosť všetkých dodaných zariadení, vykonáva ich opravy, údržbu, revízie a vykonáva všetky činnosti potrebné na zabezpečenie ich prevádzkyschopnosti a vyčísľuje dosiahnuté úspory,

###### zaručí sa za úspory dosiahnuté po realizácii opatrení a zabezpečí financovanie celej realizácie predmetu zákazky na základe dosahovaných úspor.

#### Rozsah povinných opatrení a minimálne požiadavky na tieto opatrenia Verejný obstarávateľ definuje v Prílohe č. B.1 týchto súťažných podkladov.

#### Cena predmetu zákazky zahŕňa realizáciu opatrení (cenu predmetu zákazky vrátane analýzy spotreby energie, návrhu a projektového spracovania stavebných a technických prvkov, vykonania všetkých potrebných prác, spracovania dokumentácie skutočného vyhotovenia a ostatných plnení definovaných v zmluvách a týchto súťažných podkladoch.), a  aj cenu za dlhodobé financovanie a cenu za činnosti spojené s riadením a udržiavaním prevádzkyschopnosti všetkých dodaných zariadení, vrátane vykonávania ich opráv, údržby, revízií a vykonávania všetkých činností potrebných na zabezpečenie ich prevádzkyschopnosti, činností spojených vyhodnocovaním úspor a spracovaním dohodnutých dokumentov počas celej doby realizácie predmetu zákazky.

#### Doba realizácie predmetu zákazky je doba potrebná na prípravu a realizáciu technických úsporných opatrení a v prípade zmluvy o energetickej efektívnosti zahŕňa aj ďalších 10 rokov, počas ktorých sa poskytujú služby a sledujú a vyhodnocujú úspory a Verejný obstarávateľ spláca cenu za predmet zákazky.

#### Cenu za opatrenia v rámci zmluvy o energetickej efektívnosti bude Verejný obstarávateľ platiť počas 10 rokov od ukončenia obdobia obnovy formou štvrťročných splátok, pričom podrobnejšie sú platobné podmienky upravené v návrhu zmluvy o energetickej efektívnosti, ktorá bude výsledkom Verejného obstarávania (Príloha č. D.1 súťažných podkladov).

### Charakteristika súčasného stavu energetického hospodárstva

#### Charakteristika súčasného stavu energetického hospodárstva predmetnej budovy a kompletnej infraštruktúry Verejného obstarávateľa je opísaná v Prílohe č. B.3 až B.5 týchto súťažných podkladov.

### Požiadavky na minimálny rozsah realizácie predmetu zákazky a rozsah minimálnych opatrení

#### Pre zmluvu o energetickej efektívnosti je cieľom navrhnutých úsporných opatrení zníženie energetických nákladov (elektrina, zemný plyn, teplo a studená voda) súvisiacich s prevádzkou energetického hospodárstva a budov Verejného obstarávateľa. Pri plnení predmetu zákazky zabezpečí vybraný uchádzač aktivity minimálne v nasledovnom rozsahu:

###### podrobný návrh technického prevedenia opatrení na zvýšenie energetickej efektívnosti energetického hospodárstva budov Verejného obstarávateľa v súlade s ponukou uchádzača v zmysle podmienok uvedených v týchto súťažných podkladoch;

###### projektovú prípravu realizácie opatrení a inžinierske činnosti potrebné na realizáciu týchto opatrení;

###### praktickú realizáciu opatrení;

###### financovanie investičných nákladov súvisiacich s realizáciou opatrení;

###### garanciu za dosiahnutie dohodnutých úspor;

###### služby energetického manažmentu a dohľadu nad prevádzkou modernizovaného energetického hospodárstva; a

###### činnosti spojené s riadením a udržiavaním prevádzkyschopnosti všetkých dodaných zariadení, vrátane vykonávania ich opráv, údržby, revízií a vykonávania všetkých činností potrebných na zabezpečenie ich prevádzkyschopnosti počas celého Obdobia garancie.

###### (Podrobné podmienky plnenia sú upravené v návrhu zmluvy o energetickej efektívnosti)

#### Minimálny rozsah povinných opatrení je stanovený v Prílohe č. B.1 týchto súťažných podkladov. Uchádzači môžu navrhovať aj ďalšie opatrenia zamerané na úsporu energetických nákladov a zlepšenie energetickej efektívnosti budov nad rámec minimálneho rozsahu stanoveného Verejným obstarávateľom. Stále tiež platí, že aj v prípade doplňujúcich opatrení do zmluvy o energetickej efektívnosti musia ročné Platby za GES (ako je tento pojem definovaný v zmluve, vrátane DPH) byť nižšie alebo maximálne rovnaké ako celkový objem Garantovaných ročných úspor.

#### Na identifikáciu opatrení v rámci ponuky uchádzač využije vzorový formulár, ktorý tvorí Prílohu č. B.2 týchto súťažných podkladov.

### Požiadavky na garanciu a výšku úspor pre zmluvu o energetickej efektívnosti

#### Verejný obstarávateľ požaduje, aby úspešný uchádzač garantoval dosiahnutie úspor energetických nákladov (elektrina, zemný plyn, teplo a studená voda) po realizácii opatrení minimálne vo výške, ktorú navrhne vo svojej ponuke v Návrhu na plnenie kritérií ako hodnotu objemu Garantovaných ročných úspor. Podrobná metodika stanovenia a výpočtu úspor je popísaná v Prílohe č. 3 zmluvy o energetickej efektívnosti.

#### Verejný obstarávateľ požaduje, aby celkové Garantované ročné úspory dosahovali hodnotu minimálne **126.000,-** **EUR** vrátane DPH. Verejný obstarávateľ zároveň požaduje, aby ročné Platby za GES (ako je tento pojem definovaný v zmluve, vrátane DPH) boli nižšie alebo maximálne rovnaké ako objem Garantovaných ročných úspor.

### Súvisiace plnenia

#### Súčasťou dodávky zariadení s príslušenstvom v rámci realizácie predmetu zákazky je ich dovoz, inštalácia, uvedenie do prevádzky a základné predvedenie funkčnosti a zaškolenie na nainštalovaných zariadeniach (na užívateľskej úrovni) zodpovedných osôb Verejného obstarávateľa v potrebnom rozsahu a ďalšie parciálne služby spojené s plnením zmluvy, ktoré sú podrobnejšie popísané v Prílohe č. D.1 týchto súťažných podkladov.

### Záruka za zariadenia a garancia úspory energie

#### Záruka za obnovené zariadenia, stavebné prvky a ostatné opatrenia, ako aj garancia dosahovania ročných úspor sú špecifikované v návrhu zmluvy a sú podrobnejšie popísané v Prílohe č. D.1 a  týchto súťažných podkladov. Pre zmluvu o energetickej efektívnosti je však podstatou garancia za kompletnú obnovu (udržiavanie prevádzkyschopnosti všetkých dodaných zariadení, vrátane vykonávania ich opráv, údržby, revízií a vykonávania všetkých činností potrebných na zabezpečenie ich prevádzkyschopnosti počas celého Obdobia garancie) a garancia za dosahovanie úspor počas celej doby trvania zmluvy po vykonaní samotnej rekonštrukcie.

### Miesto realizácie predmetu zákazky

#### Miestom realizácie predmetu zákazky: Zimný štadión Ondreja Nepelu, Odbojárov 9, 831 04 Bratislava, bližšie popísané v Prílohe č. B.3 až B.5 týchto súťažných podkladov.

### Termín realizácie predmetu zákazky

#### Doba realizácie predmetu zákazky bude max. 138 mesiacov od nadobudnutia účinnosti zmluvy v nasledujúcich etapách / míľnikoch:

###### **Obdobie príprav**: maximálne **štyri (4) mesiace** odo dňa nadobudnutia účinnosti zmluvy;

###### **Obdobie obnovy**: trvá odo dňa ukončenia obdobia príprav a končí najneskôr do **štrnásť (14) mesiacov** odo dňa začatia obnovy (najneskôr však 18 mesiacov odo dňa nadobudnutia účinnosti zmluvy);

###### **Obdobie garancie**: maximálne **desať (10) rokov** odo dňa ukončenia obnovy.

### Ďalšie požiadavky na realizáciu predmetu zákazky

#### Podrobný obsah realizácie predmetu zákazky a podmienky poskytovania súvisiacich tovarov, služieb a stavebných prác sú špecifikované v návrhu zmlúv uvedených v Prílohe č. D.1. týchto súťažných podkladov. Verejný obstarávateľ považuje všetky obchodné podmienky za súčasť predmetu zákazky (upravujúce spôsob jeho realizácie).

**Prílohy Časti B. Súťažných podkladov**

Príloha č. B.1 Minimálny rozsah povinných opatrení

Príloha č. B.2 Navrhované opatrenia (vzorový formulár)

Príloha č. B.3 Opis súčasného stavu budovy a charakteristika súčasného stavu spotreby energie budovy – Zimný štadión Ondreja Nepelu

Príloha č. B.4 Overenie skutkového stavu - Umelé osvetlenie a vnútorné silnoprúdové rozvody – Hala A

Príloha č. B.5 Overenie skutkového stavu - Umelé osvetlenie a vnútorné silnoprúdové rozvody - Hala B

# Spôsob určenia ceny

### Stanovenie ceny za predmet zákazky

#### Cena za predmet zákazky podľa Časti B. Opis predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa tento vykonáva.

#### Uchádzač musí v ponuke uviesť celkovú cenu celého predmetu zákazky, t. j. cenu vrátane odplaty za akékoľvek súvisiace náklady spojené s plnením uchádzača za realizáciu opatrení a poskytovanie súvisiacich služieb, ako sú opísané v Časti B. Opis predmetu zákazky a Časti D. Obchodné podmienky týchto súťažných podkladov a v súlade s ponukou uchádzača.

#### Základnou zásadou posudzovania cien ponúknutých uchádzačmi je posudzovanie konečnej ceny, ktorú by Verejný obstarávateľ bol povinný zaplatiť uchádzačovi v prípade úspechu jeho konečnej ponuky v tomto Rokovacom konaní v súlade s platným právnym režimom upravujúcim akékoľvek dane a poplatky vzťahujúce sa na obstaranie predmetu zákazky.

### Predloženie ceny za predmet zákazky

#### Uchádzač v návrhu na plnenie kritérií (formulár C.1 súťažných podkladov) a v návrhu na realizáciu opatrení (formulár B.2 súťažných podkladov) uvedie navrhovanú celkovú cenu vrátane dane z pridanej hodnoty (ďalej len „**DPH**“), ktorú bude Verejný obstarávateľ musieť zaplatiť úspešnému uchádzačovi na základe faktúry, a to vo výške 20 % z ceny bez DPH. Pri vypĺňaní jednotlivých položiek Prílohy č. C1 Návrh na plnenie kritérií uchádzač teda uvedie cenu bez DPH, sadzbu DPH a cenu vrátane DPH.

#### Hodnotená bude celková cena s DPH.

#### Uchádzač zároveň uvedie, či je alebo nie je registrovaným platiteľom DPH v Slovenskej republike.

#### Cenu predmetu zákazky predloží uchádzač vyplnením Návrhu opatrení (formulár B.2 súťažných podkladov) a tabuľky „Návrh na plnenie kritérií“, ktorého vzor tvorí obsah Prílohy C.1 Návrh na plnenie kritérií týchto súťažných podkladov a vyplnením všetkých cenových ustanovení v návrhu zmluvy a jej prílohách. Hodnoty uvedené v týchto prílohách musia byť súladné.

#### Povinnosťou uchádzača je dôsledne preskúmať celý obsah súťažných podkladov a návrhu zmluvy, a na základe ich obsahu stanoviť cenu za uskutočnenie predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien zahrnie všetky náklady spojené s plnením predmetu zákazky. Cena musí zahŕňať všetky ekonomicky odôvodnené náklady uchádzača na predmet zákazky v rozsahu a za podmienok uvedených v zmluve a primeraný zisk.

**Prílohy Časti C. Súťažných podkladov**

Príloha č. C.1 Návrh na plnenie kritérií (vzor)

# Obchodné podmienky

### Podmienky uzatvorenia zmluvy

#### Medzi Verejným obstarávateľom a úspešným uchádzačom ako poskytovateľom bude uzavretá Zmluva o energetickej efektívnosti uzatvorená podľa ustanovení § 17 a § 18 Zákona o energetickej efektívnosti za podmienok uvedených nižšie.

#### Záujemca/uchádzač predloží vyplnený a oprávnenou osobou uchádzača podpísaný návrh zmluvy v jednom vyhotovení aj s príslušnými prílohami vo svojej:

###### základnej ponuke podľa vzoru zmluvy uvedenej v Prílohe č. D.1týchto súťažných podkladov,

###### konečnej ponuke podľa vzoru zmluvy uvedenej vo výzve na predloženie konečnej ponuky.

#### Uzavretá zmluva nesmie byť v rozpore výzvou na predloženie konečnej ponuky a s konečnou ponukou predloženou úspešným uchádzačom.

#### Obchodné podmienky poskytnutia predmetu zákazky výzvy na predloženie konečnej ponuky sú záväzné pre poskytnutie služieb, tovarov a stavebných prác, ktoré tvoria predmet zákazky.

#### Záujemca/uchádzač musí akceptovať zmluvu bez akýchkoľvek zmien s výnimkou ustanovení, ktoré sú v zmluve vyznačené na doplnenie.

#### Ak uchádzač predloží návrh zmluvy, ktorým nebude rešpektovať podmienky stanovené vo výzve na predloženie konečnej ponuky, bude jeho konečná ponuka z Rokovacieho konania vylúčená. Uchádzač bude písomne upovedomený o vylúčení jeho konečnej ponuky z Rokovacieho konania s uvedením dôvodu vylúčenia a lehoty, v ktorej môže byť podaná námietka podľa § 170 ods. 3 písm. d) ZVO.

**Prílohy Časti D. Súťažných podkladov**

Príloha č. D.1 Zmluva o energetickej efektívnosti pre verejný sektor

# Kritériá hodnotenia ponúk

### Kritérium na hodnotenie ponúk

#### Hodnotenie ponúk bude vykonané na základe kritéria ekonomicky najvýhodnejšia ponuka. Kritérium pozostáva z dvoch podkritérií:

###### Celkové úspory počas trvania zmluvy vrátane DPH (A),

###### Celková cena za realizáciu predmetu zákazky (B).

### Spôsob výpočtu jednotlivých podkritérií

#### Ponuky uchádzačov budú vyhodnotené na základe bodov pridelených jednotlivým podkritériám v súlade s relatívnou váhou položiek:

|  |  |  |
| --- | --- | --- |
| P.č. | Názov | Váha (body) |
|  | Celkové úspory počas trvania zmluvy vrátane DPH (A) | 60 bodov |
|  | Celková cena za realizáciu predmetu zákazky vrátane DPH (B) | 40 bodov |
| **Maximálny počet bodov spolu** | | **100 bodov** |

#### Spôsob prideľovania bodov za podkritérium č. 1: Celkové úspory počas trvania zmluvy vrátane DPH (A)

#### Maximálny počet bodov za podkritérium Celkové úspory počas trvania zmluvy vrátane DPH (A) bude pridelený podľa nižšie uvedeného vzorca:

#### Celkové úspory (A) navrhuje uchádzač v EUR s DPH, pričom Hodnota (A) = hodnota, ktorú uchádzač uvedie v Návrhu na plnenie kritérií ako hodnotu v položke „*Hodnotené garantované úspory počas celej doby trvania zmluvy vrátane DPH*“; skladá sa z celkovej garantovanej výšky energetických nákladov (elektrina, zemný plyn, teplo a studená voda).

#### Hodnota veličiny (A) musí byť uvedená ako kladné číslo zaokrúhlené najviac na 2 desatinné miesta.

#### Spôsob prideľovania bodov za podkritérium č. 2: Celková cena za realizáciu predmetu zákazky vrátane DPH

#### Maximálny počet bodov za podkritérium Celková cena za realizáciu predmetu zákazky v EUR s DPH bude pridelený podľa nižšie uvedeného vzorca:

#### Hodnota (B) = súčet hodnôt (B = B1 + B2), ktoré uchádzač uvedie v Návrhu na plnenie kritérií ako hodnotu v položke „B1 = Celková cena za Obnovu“ a „B2 = Celková cena za súvisiace Služby“ vrátane DPH.

### Spôsob vyhodnotenia ponúk

#### Komisia na vyhodnocovanie ponúk bude vyhodnocovať iba tie ponuky, ktoré splnili podmienky účasti a požiadavky Verejného obstarávateľa na predmet zákazky stanovené v Oznámení a v súťažných podkladoch, resp. vo výzve na predloženie konečnej ponuky. Hodnotenie ponúk bude v zmysle § 53 ZVO.

#### Úspešný bude ten uchádzač, ktorý dostane za poskytnutie predmetu zákazky v súčte hodnotených kritérií najviac bodov. Poradie ostatných uchádzačov sa zostaví podľa výšky pridelených bodov zostupne od 2 po X, kde X je počet uchádzačov, ktorých ponuky sa vyhodnocovali.

# SUMARIZÁCIA PRÍLOH SÚŤAŽNÝCH PODKLADOV

Príloha č. A.1 Úvodný list ponuky (vzor)

Príloha č. A.2 Čestné vyhlásenie o  podmienkach Rokovacieho konania (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení Skupiny dodávateľov (vzor)

Príloha č. A.5 Splnomocnenie vedúceho člena Skupiny dodávateľov (vzor)

Príloha č. B.1 Minimálny rozsah povinných opatrení

Príloha č. B.2 Navrhované opatrenia (vzorový formulár)

Príloha č. B.3 Opis súčasného stavu budovy a charakteristika súčasného stavu spotreby energie budovy – Zimný štadión Ondreja Nepelu

Príloha č. B.4 Overenie skutkového stavu - Umelé osvetlenie a vnútorné silnoprúdové rozvody – Hala A

Príloha č. B.5 Overenie skutkového stavu - Umelé osvetlenie a vnútorné silnoprúdové rozvody - Hala B

Príloha č. C.1 Návrh na plnenie kritérií (vzor)

Príloha č. D.1 Zmluva o energetickej efektívnosti pre verejný sektor